മകന്റെ ചവിട്ടേറ്റ് അമ്മ മരിച്ചു ചേര്ത്തല: മകന്റെ ചവിട്ടേറ്റു ചികിത്സയിലായിരുന്ന വീട്ടമ്മ മരിച്ചു. ചേര്ത്തല തെക്ക് പഞ്ചായത്ത് 12ാം വാര്ഡില് മായിത്തറ സെന്റ് മൈക്കിള്സ് കോളജിനു പടിഞ്ഞാറ് കാരിടവെളി രുഗ്മിണി 64 ആണ് മരിച്ചത്. കഴിഞ്ഞ 20ന് വൈകിട്ട് മകന് ബിനുവിന്റെ ചവിട്ടേറ്റ ഇവര് വ്യാഴാഴ്ചയാണു മരിച്ചത്. ചേര്ത്തല താലൂക്ക് ആശുപത്രിയിലും പിന്നീട് ആലപ്പുഴ മെഡിക്കല് കോളജ് ആശുപത്രിയില് പ്രവേശിപ്പിച്ചെങ്കിലും പ്രതി നിര്ബന്ധപൂര്വം ഡിസ്ചാര്ജ് ചെയ്യിച്ചു. അസുഖം മൂര്ച്ഛിച്ചതോടെ നാട്ടുകാര് വീണ്ടും മെഡിക്കല് കോളജ് ആശുപത്രിയില് പ്രവേശിപ്പിക്കുകയായിരുന്നു. തലയ്ക്കേറ്റ പരിക്കാണു മരണകാരണമെന്ന് പോലീസ് പറഞ്ഞു. ബിനുവിനെ പോലീസ് അറസ്റ്റു ചെയ്തു റിമാന്ഡിലാക്കി.